               AN COIMISIÚN EORPACH
            An Bhruiséil,7.1.2019
            COM(2019) 3 final
            2019/0001(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            Lena mbunaítear na coinníollacha maidir le rochtain a fháil ar na córais faisnéise eile de chuid an Aontais Eorpaigh agus lena leasaítear Rialachán (AE) Uimh. 2018/1862 agus Rialachán (AE) Uimh. yyyy/xxx [ECRIS-TCN]

               MEABHRÁN MÍNIÚCHÁIN

               1.
                     COMHTHÉACS AN TOGRA

               •Forais agus cuspóirí an togra

               I Meán Fómhair 2018, ghlac an Chomhairle agus Parlaimint na hEorpa dhá ghníomh reachtacha, Rialachán lena mbunaítear an Córas Eorpach um Fhaisnéis agus Údarú Taistil (‘ETIAS’)
                  1
                agus leasú ar Rialachán Europol chun ETIAS a bhunú
                  2
               .

               Bunaítear ETIAS as measc iarrachtaí a rinneadh le blianta beaga anuas ar leibhéal an Aontais Eorpaigh chun slándáil na saoránach a fheabhsú agus chun imirce neamhrialta san Eoraip oscailte a chosc, trí bhainistiú na dteorainneacha seachtracha a dhaingniú agus leanúint den bhainistiú sin a neartú
                  3
               ,
                  4
               . Is san óráid ar Staid an Aontais 2016 a fógraíodh comhthéacs an chórais agus fógraíodh inti freisin go rabhthas leis an gcóras a bhunú. Seo mar a labhair an tUachtarán Juncker: ‘Cosnóimid teorainneacha an Aontais […] le grinnrialuithe orthu siúd a thrasnaíonn na teorainneacha sin. Aon uair a thiocfaidh duine isteach nó amach as an Aontas Eorpach, beidh taifead ann maidir le huair, áit agus fáth a theachta nó a imeachta. I mí na Samhna [2016], beidh molta againn córas Eorpach um fhaisnéis taistil – córas uathoibrithe lena gcinnfear cé aige a mbeidh cead taisteal go dtí an Eoraip. Ar an gcaoi sin, beidh a fhios againn – sula leaga siad cos ar úir Eorpa – cé atá chugainn”.

               Faoi ETIAS, líonfar an bhearna faisnéise maidir le taistealaithe atá díolmhaithe ón gceanglas a bheith i seilbh víosa agus iad ag trasnú na dteorainneacha seachtracha. Faoi ETIAS, cinnfear incháilitheacht náisiúnach tríú tír atá díolmhaithe ó cheanglas víosa sula dtaistealóidh siad chuig Limistéar Schengen, agus cinnfear an mbeadh riosca slándála nó riosca imirce neamhrialta nó ardriosca eipidéime i gceist leis an taisteal sin. A bhuí le ETIAS freisin, is féidir muinín a bheith ag taistealaithe go bhféadfaidh siad na teorainneacha a thrasnú gan deacracht. I gcás inar gá, d’fhéadfadh Aonaid Náisiúnta ETIAS údarú taistil de chuid ETIAS a dhiúltú.

               Mar chuid den mheasúnú ar rioscaí den sórt sin déanfar uathphróiseáil ar shonraí pearsanta a thugtar sna hiarratais ar údarú taistil. Bunaítear le Rialachán ETIAS go gcuirfear na sonraí pearsanta sna hiarratais i gcomparáid leis na sonraí atá i dtaifid, i gcomhaid nó i bhfoláirimh atá cláraithe i gcórais faisnéise an Aontais Eorpaigh nó i mbunachair sonraí an Aontais Eorpaigh (Lárchóras ETIAS, Córas Faisnéise Schengen (‘SIS’), an Córas Faisnéise Víosaí (‘VIS’), an Córas Dul Isteach/Imeachta ‘(EES’) nó Eurodac), i sonraí Europol nó i mbunachair sonraí Interpol (bunachar sonraí Interpol faoi Dhoiciméid Taistil a Goideadh agus a Cailleadh (‘DTGC’) nó bunachar sonraí Interpol faoi Dhoiciméid Taistil a mBaineann Fógraí leo (‘TDAWN’))
                  5
               .

               Cé go sainítear in Airteagal 20 den Rialachán cén grúpa sonraí ó chomhaid iarratais ETIAS is féidir a úsáid chun na córais eile a cheadú, ní bhailítear ná ní thaifeadtar na sonraí uile sin ar an gcaoi chéanna le córais faisnéise eile an Aontais Eorpaigh agus le sonraí Europol. Mar shampla, i gceann amháin de na córais, bailítear ‘tír eisiúna an doiciméid taistil’ agus i gcóras eile is amhlaidh a thaifeadtar na sonraí céanna ar chaoi eile, e.g. mar ‘chód trí litir thír eisiúna an doiciméid taistil’. I gcásanna eile, bailítear catagóir sonraí i gcóras amháin ach ní bhailítear iad sa chóras eile. Mar shampla, bailítear ‘céadainmneacha thuismitheoirí na niarratasóirí’ faoi ETIAS, ach ní bhailítear iad sa chuid is mó de na córais eile atá le ceadú ag ETIAS.

               Chomh maith leis sin, níorbh ionann, tráth a glacadh togra ETIAS
                  6
               , an staid maidir le córais faisnéise éagsúla an Aontais Eorpaigh a bhí le ceadú ag ETIAS agus an staid atá ann anois. Tráth a glacadh togra ETIAS, beartaíodh dhá chóras teicneolaíochta faisnéise eile de chuid an Aontais a bhunú: bhí plé ar siúl maidir le Rialachán EES
                  7
                agus bhí togra ón gCoimisiún maidir le Córas Faisnéise Eorpach um Thaifid Choiriúla – Náisiúnaigh Tríú Tír (‘ECRIS-TCN’)
                  8
                ar tí a bheartaithe. Maidir le córais faisnéise atá ann cheana, bhí téacsanna dlí SIS ag athrú mar gheall ar na hathbhreithnithe a beartaíodh ar chreat dlíthiúil SIS i mí na Nollag 2016, creat a ghlac comhreachtóirí i mí na Samhna 2018 faoi dheireadh
                  9
               . Bhí an Coimisiún tar éis an tathmhúnlú ar Rialachán Eurodac
                  10
                a bheartú freisin mar chuid den athchóiriú ar Chomhchóras Eorpach Tearmainn, ach ní raibh an tathmhúnlú sin glactha ag na comhreachtóirí fós
                  11
               . Tá an tathmhúnlú ar Rialachán Eurodac fós gan glacadh ag na comhreachtóirí.

               Bunaithe ar an méid sin, sonraítear in Airteagal 11(2) de Rialachán ETIAS an méid seo a leanas: “Na leasuithe ar na gníomhartha dlíthiúla lena mbunaítear córais faisnéise an Aontais Eorpaigh is gá iad lena nidir-inoibritheacht le ETIAS a bhunú, chomh maith leis na forálacha comhfhreagracha a chur leis an Rialachán seo, déanfar iad in ionstraim dhlíthiúil faoi leith.”

               Dá réir sin, is é is aidhm don togra seo na leasuithe teicniúla a leagan amach, ar leasuithe iad is gá chun córas ETIAS a bhunú ina iomláine trí leasú a dhéanamh ar na gníomhartha dlíthiúla de chuid chórais teicneolaíochta faisnéise an Aontais a cheadaítear faoi ETIAS. Leagtar amach leis an togra seo freisin na forálacha comhfhreagracha agus leasaítear leis Rialachán ETIAS dá réir sin.

               Ar an gcéad dul síos, leagtar amach leis an tionscnamh seo leasuithe ar Rialachán ECRIS-TCN, agus tháinig na comhreachtóirí ar ‘chomhaontú i bprionsabal’ ina leith le déanaí. Dá réir sin, i gcomhréir leis an rún a luaigh comhreachtóirí i Rialachán ETIAS
                  12
               , is féidir na forálacha is gá maidir leis an gcaidreamh idir ETIAS agus ECRIS-TCN a chur san áireamh anois in ETIAS agus is féidir ECRIS-TCN a leasú dá réir sin.

               Ar an dara dul síos, is é is aidhm don tionscnamh seo na caidrimh idir ETIAS agus SIS a bhunú. An creat dlí SIS athbhreithnithe, glacadh i mí na Samhna 2018 é. Áirítear sa togra seo leasuithe iarmhartacha a eascraíonn ó Rialacháin nua SIS a ghlacadh. I gcomhréir le creat dlíthiúil nua SIS tá sé beartaithe an chatagóir nua foláirimh maidir le seiceálacha fiosrúcháin
                  13
                a áireamh le haghaidh iarratais a mheasúnú. Níl sé beartaithe an chatagóir foláirimh a áireamh i gcinntí um fhilleadh toisc go scriostar foláirimh den sórt sin ach a gcuirtear cinneadh um fhilleadh chun feidhme. Ciallaíonn sin, i dtaca leis na daoine a dhéanann iarratas i gcomhair údarú ETIAS tar éis dóibh an tAontas a fhágáil – de réir sainmhínithe – nach mbeidh taifead um fhilleadh ag na daoine sin i SIS. Ar an tríú dul síos, féachann an tionscnamh seo le Rialachán EES a leasú chun a chaidreamh le ETIAS a bhunú ar bhonn teicniúil.

               Ar an gceathrú dul síos, féachann an tionscnamh seo le Rialachán VIS a leasú chun go bhféadfaidh VIS iarratais ETIAS a fháil, a phróiseáil agus a fhreagairt. Cé gur thíolaic an Coimisiún togra i mí na Bealtaine 2018 chun Rialachán VIS a leasú chun an bunachar sonraí sin a uasghrádú, cuirtear ar aghaidh leis an tionscnamh seo leasuithe ar Rialachán VIS atá i bhfeidhm faoi láthair mar nach leor an dul chun cinn atá déanta sa chaibidlíocht ar an togra maidir le VIS uasghrádaithe. Mar sin féin, dá nglacfaí ar dtús an togra chun Rialachán VIS a leasú, d’fhéadfadh sé go mbeadh sé riachtanach roinnt athruithe teicniúla a thabhairt isteach sa togra seo chun é a chur i gcomhréir leis an leagan leasaithe de Rialachán VIS. Má ghlactar an togra seo ar dtús, d’fhéadfadh gá a bheith le roinnt athruithe teicniúla sa togra lena leasaítear Rialachán VIS sula nglactar é.

               De bhreis air sin, tar éis Rialachán EES agus Rialachán ETIAS a ghlacadh, is gá anois an chaoi a noibríonn EES agus ETIAS le chéile a ailíniú i gcomhréir leis an gcaoi a ndéantar EES agus VIS a chomhtháthú chun críche an phróisis rialaithe teorann agus chun trasnuithe teorann a chlárú in EES. Leis sin déanfar obair na ngardaí teorann a chuíchóiriú agus a shimpliú trí phróiseas rialaithe teorann níos aonfhoirmí a chur chun feidhme do gach náisiúnach tríú tír a thagann isteach ar feadh tréimhse ghearrfhanachta.

               Ní áirítear sa tionscnamh seo, áfach, na leasuithe a bhaineann le Eurodac, le bunachar sonraí na niarrthóirí tearmainn agus imirce neamhrialta san Aontas, ó tharla nár tugadh plé i gcrích fós ar thogra reachtach i mí na Bealtaine 2016 chun Eurodac a neartú
                  14
               . Ina theannta sin, ní leor na sonraí atá ar fáil sa Eurodac reatha chun críocha ETIAS, ó tharla nach stóráiltear sa Eurodac atá i bhfeidhm faoi láthair ach sonraí bithmhéadracha agus uimhir thagartha, ach ní stóráiltear sonraí pearsanta ar bith eile ann (e.g. ainm(neacha), aois, dáta breithe) lena mbeifí in ann cur le cuspóirí ETIAS. Féachtar leis an togra reachtach i mí na Bealtaine 2016 maidir le hathmhúnlú ar Rialachán Eurodac cuspóir an bhunachair sonraí a leathnú chun náisiúnaigh tríú tír atá ag fanacht go neamhdhleathach i mBallstát agus iad siúd a tháinig isteach san Aontas Eorpach go neamhrialta a shainaithint. Go háirithe, foráiltear leis sonraí pearsanta a stóráil amhail ainm(neacha), aois, dáta breithe, náisiúntacht agus doiciméid chéannachta. Tá na sonraí céannachta sin ríthábhachtach chun a áirithiú gur féidir le Eurodac cuidiú le cuspóirí ETIAS.

               A luaithe a thiocfaidh na comhreachtóirí ar chomhaontú polaitiúil maidir le Rialachán Eurodac athmhúnlaithe, beidh gá le Rialachán Eurodac athmhúnlaithe a fhorlíonadh leis na leasuithe is gá chun Eurodac a nascadh le ETIAS. Chomh maith leis sin, a luaithe a ghlacfaidh na comhreachtóirí na tograí reachtacha ón gCoimisiún
                  15
                maidir le hidir-inoibritheacht na gcóras faisnéise um shlándáil, theorainneacha agus bainistiú imirce, agus tar éis dóibh teacht ar chomhaontú polaitiúil maidir leis an togra ar Rialachán Eurodac athmhúnlaithe, déanfaidh an Coimisiún an cur chuige céanna a chur i bhfeidhm maidir leis na leasuithe is gá chun go mbeidh Eurodac mar chuid d’idir-inoibritheacht na gcóras faisnéise.

               Ar deireadh, i gcomhréir leis an gCumarsáid ó mhí Aibreáin 2016 “Córais Faisnéise níos Cliste do Theorainneacha agus don tSlándáil”, tá ETIAS le tógáil ar chomhpháirteanna crua-earra agus bogearra a athúsáid arna bhforbairt le haghaidh EES
                  16
               . Is é sin an cur chuige freisin a leantar sna tograí reachtacha maidir le hidir-inoibritheacht na gcóras faisnéise
                  17
               . Maidir le forbairt theicniúil an stórais choitinn sonraí céannachta agus na tairsí cuardaigh Eorpaí dá bhforáiltear le tograí reachtacha maidir le hidir-inoibritheacht na gcóras faisnéise dhéanfaí an fhorbairt sin a fhorbairt ar bhonn chomhpháirteanna EES/ETIAS.

               Tíolactar leis an togra seo, dá bhrí sin, leasuithe ar Rialachán ETIAS chun a shainiú go gcuirfeadh Lárchóras ETIAS le comhpháirteanna crua-earra agus bogearra Lárchóras EES chun stóras comhroinnte sonraí céannachta a bhunú chun sonraí alfa-uimhriúla céannachta de chuid iarrthóirí ETIAS agus náisiúnaigh tríú tír a chláraítear in EES a stóráil. An stóras comhroinnte sonraí céannachta sin, beidh sé mar bhonn don stóras coiteann sonraí céannachta a chur chun feidhme a luaithe a ghlacfaidh na comhreachtóirí na tograí reachtacha maidir le hidir-inoibritheacht na gcóras faisnéise. Ina theannta sin, le linn idirthréimhse, sula mbeidh an tairseach cuardaigh Eorpach ar fáil, bheadh uathphróiseáil iarratais ETIAS ag brath ar uirlis, uirlis a d’úsáidfí mar bhonn don tairseach cuardaigh Eorpach a fhorbairt agus a chur chun feidhme.

               De bharr a éagsúla atá leibhéal rannpháirtíochta na mBallstát i mbeartais an Aontais Eorpaigh i réimse na saoirse, na slándála agus an cheartais, is gá dhá ionstraim dhlíthiúla ar leithligh a ghlacadh, ionstraimí a oibreoidh le chéile, mar sin féin, gan deacracht chun gur féidir an córas a oibriú agus a úsáid go cuimsitheach.

               •Forálacha atá ann faoi láthair a bhaineann leis an togra

                  Bunaíodh ETIAS le Rialachán (CE) Uimh. 2018/1240
                     18
                  . Sonraítear leis an Rialachán cuspóirí ETIAS, sainítear leis a ailtireacht theicniúil agus eagraíochtúil, leagtar síos leis rialacha maidir le hoibriú agus le húsáid na sonraí a chuirfidh an tiarratasóir isteach sa chóras agus leagtar síos leis rialacha maidir le heisiúint nó diúltú na núdaruithe taistil, leagtar síos leis na cuspóirí dá mbeidh na sonraí le próiseáil, sainaithnítear leis na húdaráis a bheidh údaraithe chun na sonraí a rochtain agus sonraítear leis rialacha chun cosaint sonraí pearsanta a áirithiú.

                  I gcomhréir le Rialachán ETIAS, tugtar isteach leis an togra seo leasuithe ar na gníomhartha dlíthiúla lena mbunaítear córais faisnéise an Aontais Eorpaigh is gá chun a nasc le ETIAS a bhunú. A bhuí leis an togra seo freisin cuirtear forálacha comhfhreagracha i Rialachán ETIAS féin.

                  Tá an togra seo gan dochar do Threoir 2004/38/CE
                     19
                  . Ní leasaítear Treoir 2004/38/CE ar bhealach ar bith leis an togra seo.

               •Comhsheasmhacht le beartais eile de chuid an Aontais

                  Tá an togra seo comhsheasmhach leis an gClár Oibre Eorpach maidir leis an Imirce agus teachtaireachtaí dá éis sin, lena náirítear Teachtaireacht an 14 Meán Fómhair 2016 ‘Enhancing security in a world of mobility: improved information exchange in the fight against terrorism and stronger external borders’ (‘An tslándáil a fheabhsú i ré na soghluaisteachta: malartú faisnéise feabhsaithe chun an sceimhlitheoireacht a chomhrac agus na teorainneacha seachtracha a neartú’), chomh maith leis an gClár Oibre Eorpach maidir leis an tSlándáil
                     20
                   agus obair an Choimisiúin agus na tuarascálacha ar dhul chun cinn dá chuid i dtreo aontas slándála éifeachtach dílis
                     21
                  .

               2.BUNÚS DLÍ, COIMHDEACHT AGUS COMHRÉIREACHT

               •Bunús dlí

                  Is iad Airteagal 82(1)(d) agus Airteagal 87(2)(a) den Chonradh ar Fheidhmiú an Aontais Eorpaigh (CFAE) bunús dlí an togra seo.

                  Le hAirteagal 82(1)(d) CFAE beidh Parlaimint na hEorpa agus an Chomhairle in ann bearta a ghlacadh chun comhar a éascú idir údaráis bhreithiúnacha nó údaráis choibhéiseacha na mBallstát i ndáil le himeachtaí in ábhair choiriúla agus le breitheanna a fhorfheidhmiú.

                  Le hAirteagal 87(2)(a) CFAE beidh Parlaimint na hEorpa agus an Chomhairle in ann bearta a ghlacadh maidir le bailiú, stóráil, próiseáil, anailísiú agus malartú faisnéise atá ábhartha i dtaca le comhar póilíneachta i ndáil le cionta sceimhlitheoireachta agus cionta coiriúla a chosc, a bhrath agus a imscrúdú.

                  Bhí an dá fhoráil chonartha sin mar bhunús dlí maidir le glacadh Rialacháin (AE) Uimh. 2018/1862 i dtaca le Córas Faisnéise Schengen (SIS) a bhunú i réimse an chomhair phóilíneachta agus an chomhair bhreithiúnaigh in ábhair choiriúla. Is iad atá mar bhunús dlí freisin don togra seo leis an rialachán sin a leasú.

                  Tá Airteagal 82(1)(d) CFAE ar chomhar breithiúnach in ábhair choiriúla agus ar fhorfheidhmiú breitheanna réamh-mheasta mar bhunús dlí don togra ar ECRIS-TCN ar tháinig comhreachtóirí ar chomhaontú polaitiúil ina leith. Dá bhrí sin, is é atá mar bhunús dlí don togra seo chun Rialachán ECRIS-TCN a leasú, ag glacadh leis go nglacfar an rialachán.

               •Coimhdeacht

                  Tá leasuithe sa Togra ar Rialacháin lena mbunaítear córais faisnéise ar fud an Aontais Eorpaigh chun teorainneacha seachtracha agus slándáil i limistéar gan rialuithe ag teorainneacha inmheánacha a bhainistiú. Ní féidir córais theicneolaíocht faisnéise a bhunú ach ag leibhéal an Aontais Eorpaigh, agus ní féidir leis na Ballstáit amhlaidh a dhéanamh agus iad ag gníomhú ina naonar.

               •Comhréireacht

                  Mionléiríonn an togra seo na prionsabail atá bunaithe ag an reachtóir cheana sa Rialachán ETIAS.

                  Is léir an méid seo ó na gnéithe seo a leanas.

                  Tá na sonruithe ó thaobh mhalartú sonraí idir ETIAS agus gach ceann de chórais faisnéise eile an Aontais Eorpaigh ar aon dul leis na malartuithe sonraí dá bhforáiltear in Airteagal 20 agus in Airteagal 23 de Rialachán ETIAS.

                  Tagann deonú chearta rochtana chun teacht ar shonraí aitheantais i gcórais faisnéise an Aontais Eorpaigh (EES, VIS, SIS, ECRIS-TCN) ag Láraonad ETIAS faoi réim na bhfreagrachtaí atá sannta do Láraonad ETIAS de bhun Airteagal 7, Airteagal 22 agus Airteagal 75 de Rialachán ETIAS.

                  Tagann deonú chearta rochtana ar chórais faisnéise eile an Aontais Eorpaigh d’uathphróiseáil láimhe iarratais ag Láraonaid ETIAS faoi réim na bhfreagrachtaí atá sannta do Láraonad ETIAS de bhun Airteagal 8 agus Chaibidil IV de Rialachán ETIAS.

                  Tá foláirimh maidir le seiceálacha fiosrúcháin san áireamh sa togra seo, rud atá comhleanúnach leis na forálacha ar thacú le cuspóirí SIS in Airteagal 23 de Rialachán ETIAS.

                  Tá an togra seo comhréireach sa mhéid nach sáraíonn sé a bhfuil riachtanach maidir le gníomhaíocht ag leibhéal an Aontais Eorpaigh chun na cuspóirí a bhaint amach.

               •An rogha ionstraime

                  Rialachán ó Pharlaimint na hEorpa agus ón gComhairle atá beartaithe. Tugtar aghaidh sa reachtaíocht atá beartaithe ar oibriú lárchóras faisnéise an Aontais le haghaidh teorainneacha agus slándála, ar córais iad uile a bunaíodh - nó a bhfuil sé beartaithe iad a bhunú - le rialachán. Dá dhroim sin, is é rialachán an taon ionstraim dlí is féidir a roghnú.

               3.TORTHAÍ Ó MHEASTÓIREACHTAÍ EX-POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR

               •Comhairliúcháin leis na páirtithe leasmhara

                  Forbraíodh togra ETIAS ar bhonn staidéar féidearthachta. Mar chuid den staidéar seo, bhailigh an Coimisiún tuairimí saineolaithe de chuid na mBallstát maidir le rialú agus le slándáil teorann. Lena chois sin, pléadh príomheilimintí thogra ETIAS faoi chuimsiú an tSainghrúpa Ardleibhéil um Idir-inoibritheacht a bunaíodh mar bheart leantach i dtaobh na Teachtaireachta maidir le Teorainneacha Níos Láidre agus Níos Cliste an 6 Aibreán 2016. Chuathas i mbun comhairliúcháin freisin le hionadaithe na naeriompróirí, na niompróirí ar muir agus na niompróirí iarnróid, chomh maith le hionadaithe Bhallstáit an Aontais ag a bhfuil teorainneacha seachtracha talún. Mar chuid den staidéar féidearthachta, chuathas i gcomhairle freisin leis an nGníomhaireacht um Chearta Bunúsacha.

                  Tugann an togra seo athruithe theoranta teicniúla isteach, atá ar aon dul leis na forálacha atá bunaithe cheana féin i Rialachán ETIAS. Ní údar maith iad na hathruithe theoranta teicniúla seo chun comhairliúchán faoi leith a bheith le páirtithe leasmhara.

               •Measúnú tionchair

                  Níl aon tacaíocht i bhfoirm mheasúnachta tionchair ag an togra seo. Tá an togra comhleanúnach le Rialachán ETIAS, a raibh a thogra bunaithe ar thorthaí an staidéir féidearthachta a rinneadh ó Mheitheamh go dtí Deireadh Fómhair 2016.

                  As siocair nach bhfuil aon eilimintí nua polaitíochta sa togra seo, agus nach dtugann sé ach athruithe teoranta teicniúla isteach, atá ar aon dul leis na forálacha atá bunaithe cheana féin i Rialachán ETIAS, ní bheidh aon ghá le measúnacht tionchair.

               Cearta bunúsacha

                  I gcomparáid le Rialachán ETIAS, ní dhéantar sa togra seo ach tuilleadh mionsonraí a thabhairt ar na sonraí sin atá le cur i gcomparáid le sonraí i gcórais faisnéise eile an Aontais Eorpaigh, agus tugann sé na leasuithe is gá maidir le cearta rochtana a dheonú do na córais eile sin do Láraonaid agus d’Aonaid Náisiúnta ETIAS. Dá bhrí sin, tá an togra seo i gcomhréir le Cairt um Chearta Bunúsacha an Aontais Eorpaigh, go háirithe i dtaca leis an gceart go ndéanfar na sonraí pearsanta a chosaint, agus i gcomhréir le hAirteagal 16 CFAE, a thugann ráthaíocht do gach duine maidir leis an gceart na sonraí pearsanta a bhaineann leo a chosaint.

               4.IMPLEACHTAÍ BUISÉADACHA

                  Níl aon impleachtaí buiséadacha ag an togra.

               5.EILIMINTÍ EILE

               •Rannpháirtíocht

               A mhéid gurb é is cuspóir dó an Rialacháin lena mbunaítear Córas Faisnéise Schengen (SIS) a leasú i réimse an chomhair phóilíneachta agus an chomhair bhreithiúnaigh in ábhair choiriúla, cuireann an togra seo le forálacha acquis Schengen a bhaineann le comhar póilíneachta agus le comhar breithiúnach in ábhair choiriúla, agus iarmhairtí maidir le cuir i bhfeidhm prótacal (Uimh. 19) agus (Uimh. 22) a ghabhann le CAE agus le CFAE, agus maidir le comhaontaithe le tíortha comhlachaithe.

               A mhéid gurb é is cuspóir dó an Rialachán atá beartaithe lena mbunaítear córas láraithe leis na Ballstáit a shainaithint ag a bhfuil faisnéis faoi chiontuithe náisiúnach tríú tír agus daoine gan stát (ECRIS-TCN) a leasú, tá iarmhairtí ann maidir le cur i bhfeidhm prótacal (Uimh. 21) agus (Uimh. 22); níl aon chomhaontú ann le tíortha comhlachaithe ar an ábhar seo.

               Tá na hiarmhairtí mar a leanas, curtha i láthair de réir na tíre.

               An Danmhairg: A mhéid a bhaineann sé le SIS (comhar póilíneachta), i gcomhréir le hAirteagal 4 de Phrótacal 22 maidir le seasamh na Danmhairge atá i gceangal leis na conarthaí, cinnfidh an Danmhairg, laistigh de thréimhse sé mhí tar éis don Chomhairle cinneadh a dhéanamh ar an Rialachán seo, an gcuirfidh sí an togra seo, a chuireann le acquis Schengen, chun feidhme ina dlí náisiúnta. A mhéid a bhaineann sé le ECRIS-TCN, ní bhaineann an togra seo leis an Danmhairg, ag féachaint d’Airteagal 1 de Phrótacal 22.

               An Ríocht Aontaithe: A mhéid a bhaineann sé leis SIS (comhar póilíneachta), i gcomhréir le hAirteagal 5 de Phrótacal (Uimh. 19) agus le hAirteagal 8(2) maidir le Cinneadh 2000/365/CE ón gComhairle an 29 Bealtaine 2000, maidir leis an iarraidh ó Ríocht Aontaithe na Breataine Móire agus Thuaisceart Éireann páirt a ghlacadh i roinnt forálacha de acquis Schengen, tá an Ríocht Aontaithe faoi cheangal ag an Rialachán seo. A mhéid a bhaineann sé le ECRIS-TCN, tugann Airteagail 3 agus 4a de Phrótacal (Uimh 21) an deis don Ríocht Aontaithe glacadh leis an mbeart atá beartaithe.

               Éire: A mhéid a bhaineann sé leis an SIS (comhar póilíneachta), i gcomhréir le hAirteagal 5 de Phrótacal (Uimh 19) agus le hAirteagal 6(2) maidir le Cinneadh 2002/192/CE ón gComhairle an 28 Feabhra 2002, maidir le hiarraidh na hÉireann bheith rannpháirteach i gcuid d’Éirinn, atá faoi cheangal ag an Rialachán seo. A mhéid a bhaineann sé le ECRIS-TCN, tugann Airteagail 3 agus 4a de Phrótacal (Uimh. 21) an deis d’Éirinn glacadh leis an mbeart atá beartaithe. chuige sin, bheadh gá le hÉirinn glacadh le Rialachán ECRIS-TCN atá beartaithe a leasú chomh maith le glacadh leis an acquis ECRIS ina iomláine.

               An Bhulgáir agus an Rómáin: A mhéid a bhaineann sé leis an SIS (comhar póilíneachta), is é atá sa Rialachán seo gníomh atá ag cur le acquis Schengen nó atá gaolmhar leis ar dhóigh eile, de réir bhrí Airteagal 4(2) d’Ionstraim Aontachais 2005. An rialachán seo atá beartaithe, tá sé le léamh in éineacht le Cinneadh 2010/365/AE ón gComhairle an 29 Meitheamh 2010 lena ndearnadh, faoi réir roinnt srianta, feidhm a thabhairt d’fhorálacha de chuid acquis Schengen a bhaineann le Córas Faisnéise Schengen sa Bhulgáir agus sa Rómáin. A mhéid a bhaineann le ECRIS-TCN, níl aon difear idir an Bhulgáir agus an Rómáin agus na Ballstáit eile.

               An Chipir agus an Chróit: A mhéid a bhaineann le SIS (comhar póilíneachta), is éard atá sa rialachán beartaithe seo gníomh atá ag cur le acquis Schengen nó atá gaolmhar leis ar dhóigh eile, de réir bhrí Airteagal 3(2) d’Ionstraim Aontachais 2003 agus bhrí Airteagal 4(2) d’Ionstraim Aontachais 2011, faoi seach. Maidir leis an gCróit, ba cheart é a léamh i gcomhar le Cinneadh (AE) 2017/733 an 25 Aibreán 2017 i ndáil leis na forálacha sin de acquis Schengen a bhaineann le Córas Faisnéise Schengen a chur i bhfeidhm i bPoblacht na Cróite
                  22
               . A mhéid a bhaineann le ECRIS-TCN, níl aon difear idir an Chipir agus an Chróit agus na Ballstáit eile.

               Tíortha comhlachaithe: Ar bhonn na gcomhaontaithe faoi seach lena ndéantar na tíortha sin a chomhlachú le cur chun feidhme, le cur i bhfeidhm agus le forbairt acquis Schengen, tá an Íoslainn, an Iorua, an Eilvéis agus Lichtinstéin faoi cheangal ag an Rialachán atá beartaithe a mhéid go mbaineann sé le Rialachán (comhar póilíneachta) SIS.

               2019/0001 (COD)

               Togra le haghaidh

               RIALACHÁN Ó PHARLAIMINT NA hEORPA AGUS ÓN gCOMHAIRLE

               Lena mbunaítear na coinníollacha maidir le rochtain a fháil ar na córais faisnéise eile de chuid an Aontais Eorpaigh agus lena leasaítear Rialachán (AE) Uimh. 2018/1862 agus Rialachán (AE) Uimh. yyyy/xxx [ECRIS-TCN]

               TÁ PARLAIMINT NA hEORPA AGUS COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 82(1)(d) agus Airteagal 87(2)(a) de,

               Ag féachaint don togra ón gCoimisiún Eorpach,

               Tar éis dóibh an dréachtghníomh reachtach a chur chuig na parlaimintí náisiúnta,

               Ag féachaint don tuairim ó Choiste Eacnamaíoch agus Sóisialta na hEorpa
                  23
               ,

               Ag féachaint don tuairim ó Choiste na Réigiún
                  24
               ,

               Ag gníomhú dóibh i gcomhréir leis an ngnáthnós imeachta reachtach,

               De bharr an méid seo a leanas:

               (1)Le Rialachán (AE) Uimh. 2018/1240 ó Pharlaimint n a hEorpa agus ón gComhairle
                  25
               , bunaíodh an Córas Eorpach um Fhaisnéis agus Údarú Taistil (‘ETIAS’) le haghaidh náisiúnaigh tríú tír atá díolmhaithe ón gceanglas víosa a bheith ina seilbh acu nuair a thrasnaíonn siad na teorainneacha seachtracha. Leagadh síos ann na coinníollacha agus na nósanna imeachta i dtaobh eisiúint údaraithe taistil nó a dhiúltaithe.

               (2)Le ETIAS is féidir a mheas an mbeadh riosca slándála, riosca inimirce neamhdhlíthiúla nó ardriosca eipidéime ann de dheasca na náisiúnaigh tríú tír sin a bheith ar chríoch na mBallstát.

               (3)Le go mbeifear in ann an fíorú dá dtagraítear in Airteagal 20 de Rialachán (AE) Uimh. 2018/1240 a dhéanamh, is gá an idir-oibritheacht dá dtagraítear in Airteagal 11 den Rialachán sin a bhunú. Gan an idiroibritheacht sin, níl ETIAS in ann tús a chur lena oibríochtaí.

               (4)Leagtar síos sa Rialachán seo an chaoi a bhfuiltear leis an idir-oibritheacht sin agus na coinníollacha a chur chun feidhme, lena mbeidh próiseas uathoibrithe ETIAS in ann sonraí a cheadú a stóráiltear i gcórais faisnéise eile de chuid an Aontais Eorpaigh agus faisnéis de chuid Europol chun amais a aithint. Dá thoradh sin, is gá leasú a dhéanamh ar Rialachán (AE) Uimh. 2018/1862 (Póilíneacht SIS)
                  26
                agus Rialachán (AE) Uimh. yyyy/xxxx (ECRIS-TCN)
                  27
                ó Pharlaimint na hEorpa agus ón gComhairle, chun Lárchóras ETIAS a nascadh le córais faisnéise eile an Aontais Eorpaigh agus le sonraí Europol agus chun na sonraí a chuirfear anonn agus anall idir na córais faisnéise sin de chuid an Aontais Eorpaigh agus sonraí de chuid Europol a shonrú.

               (5)I gcomhréir le Airteagal 96 de Rialachán (AE) Uimh. 2018/1240, nuair a ghlacfar athmhúnlú Rialachán (AE) Uimh. 603/2013
                  28
                ó Pharlaimint na hEorpa agus ón gComhairle, glacfar na leasuithe iarmhartacha is gá freisin.

               (6)Ar mhaithe le héifeachtúlacht agus chun costais a laghdú, ba cheart do ETIAS, mar a fhoráiltear in Airteagal 6(3) de Rialachán (AE) Uimh. 2018/1240, comhpháirteanna crua-earraí agus bogearraí arna bhforbairt le haghaidh an chórais dul isteach/imeachta (‘EES’) a athúsáid chun stóras sonraí céannachta comhroinnte a fhorbairt. An stóras sin a úsáidtear chun shonraí alfa-uimhriúla céannachta de chuid iarrthóirí ETIAS agus náisiúnaigh tríú tír a stóráil agus a cláraítear in EES, ba cheart é a fhorbairt ionas go mbeifear in ann é a shíneadh amach chun an Stóras Coiteann Sonraí Céannachta a chlúdach a bheidh ann amach anseo. Ar an téad céanna, an uirlís a bhunófar le go mbeidh ETIAS in ann a chuid sonraí a chur i gcomparáid le sonraí gach córais eile a cheadaítear trí aon iarratas amháin, ba cheart í a fhorbairt ionas gurb é an Tairseach Cuardaigh Eorpach an toradh nádúrtha a thiocfaidh as amach anseo.

               (7)Ba cheart módúlachtaí teicniúla a shainiú le go mbeidh ETIAS in ann a fhíorú, go rialta agus go huathoibríoch, an bhfuil na coinníollacha maidir leis na comhaid iarratais a choinneáil, a leagtar síos i Rialachán (AE) Uimh. 2018/1240, á gcomhlíonadh fós.

               (8)Chun gnóthú iomlán cuspóirí ETIAS a áirithiú, chomh maith le cuspóirí an Chórais Faisnéise Schengen (‘SIS’) a chur chun cinn, is gá catagóir rabhaidh nua a chur san áireamh i raon feidhme na bhfíoruithe uathoibríocha, catagóir a tugadh isteach leis an athbhreithniú a rinneadh le déanaí ar SIS, is é sin le rá an foláireamh maidir le daoine atá faoi réir seiceálacha iarratais.

               (9)Féadfar údarú taistil de chuid ETIAS a chúlghairm tar éis foláirimh nua in SIS a chlárú maidir le cead isteach agus fanacht a dhiúltadh, nó maidir le doiciméad taistil a tuairiscíodh gur cailleadh, gur goideadh, gur mí-leithghabháladh nó gur neamhbhailíodh é. Le go gcuirfidh SIS Lárchóras ETIAS ar an eolas go huathoibríoch maidir le foláirimh nua den sórt sin, ba cheart próiseas uathoibrithe a bhunú idir SIS agus ETIAS.

               (10)I gcomhréir le Rialachán (AE) Uimh. 2018/xxxx ó Pharlaimint na hEorpa agus ón gComhairle
                  29
                [ECRIS-TCN]] agus leis an rún a luaitear i Rialachán (AE) Uimh. 2018/1240, ba cheart ETIAS a bheith in ann a fhíorú an bhfuil comhfhreagrais ann idir sonraí i gcomhaid iarratais ETIAS agus sonraí sa Chóras Faisnéise Eorpach um Thaifid Choiriúla – Náisiúnaigh Triú Tír (‘ECRIS-TCN’) agus sonraí sa Stóras Coiteann Sonraí Céannachta (‘CIR’) i dtaca le cé acu Ballstáit a bhfuil faisnéis ina seilbh acu faoi chiontuithe náisiúnach tríú tír agus daoine gan stát i gcion sceimhlitheoireachta nó i gcion coiriúil tromchúiseach eile.

               (11)Na coinníollacha faoina bhféadfaidh Láraonad ETIAS agus Aonaid Náisiúnta ETIAS na sonraí a stóráiltear i gcórais faisnéise eile de chuid an Aontais Eorpaigh chun críocha EITAS a cheadú, ba cheart iad a choimirciú le rialacha soiléire cruinne i dtaca leis an rochtain atá ag Láraonad ETIAS agus ag Aonaid Náisiúnta ETIAS ar na sonraí a stóráiltear i gcórais faisnéise eile de chuid an Aontais Eorpaigh, na cineálacha iarratas agus na catagóirí sonraí, agus ba cheart iad seo ar fad a theorannú don mhéid atá riachtanach, agus do sin amháin chun a gcuid dualgas a fheidhmiú. Ar an dul céanna, na sonraí ar chomhad iarratais ETIAS, níor cheart iad a bheith le feiceáil ag na Ballstáit sin atá ag oibriú sna córais faisnéise a bhaineann leis i gcomhréir le modúlachtaí a rannpháirtíochta.

               (12)De réir Airteagal 73 de Rialachán (AE) Uimh. 2018/1240, an ghníomhaireacht Eorpach chun bainistiú oibríochtúil a dhéanamh ar chórais mhórscála faisnéise sa limistéar saoirse, slándála agus ceartais (‘eu-LISA’), a bunaíodh le Rialachán (AE) Uimh. 2018/1726 ó Pharlaimint na hEorpa agus ón gComhairle
                  30
               , ba cheart céim deartha agus forbartha Chóras Faisnéise ETIAS a bheith de chúram uirthi.

               (13)Tá an Rialachán seo gan dochar do chur i bhfeidhm Threoir 2004/38/CE
                  31
               .

               (14)A mhéid a bhaineann a chuid forálacha le SIS, de réir mar a rialaítear é le Rialachán (AE) Uimh. 2018/1862, cinnfidh an Danmhairg, i gcomhréir le hAirteagal 4 de Phrótacal 22 maidir le seasamh na Danmhairge, atá i gceangal leis an gConradh ar Fheidhmiú an Aontais Eorpaigh, faoi cheann tréimhse sé mhí tar éis don Chomhairle cinneadh a dhéanamh ar an Rialachán seo, an gcuirfidh sí an togra seo, atá bunaithe ar acquis Schengen, chun feidhme ina dlí náisiúnta. A mhéid a bhaineann a chuid forálacha le ECRIS-TCN, i gcomhréir le hAirteagal 1 agus Airteagal 2 de Phrótacal Uimh. 22, níl an Danmhairg rannpháirteach i nglacadh an Rialacháin seo agus níl sí faoi cheangal aige ná faoi réir a chur i bhfeidhm.

               (15)A mhéid a bhaineann a chuid forálacha le SIS de réir mar a rialaítear é le Rialachán (AE) Uimh. 2018/1862, tá an Ríocht Aontaithe faoi cheangal ag an Rialachán seo i gcomhréir le hAirteagal 5 den Phrótacal maidir le acquis Schengen arna chomhtháthú i gcreat an Aontais Eorpaigh, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh agus i gcomhréir le hAirteagal 8(2) de Chinneadh 2000/365/CE ón gComhairle an 29 Bealtaine 2000, maidir leis an iarraidh ó Ríocht Aontaithe na Breataine Móire agus Thuaisceart Éireann páirt a ghlacadh i roinnt forálacha de acquis
                  32
                Schengen. A mhéid a bhaineann a chuid forálacha le ECRIS-TCN, féadfaidh an Ríocht Aontaithe fógra a thabhairt d’Uachtarán na Comhairle gur mian léi a bheith rannpháirteach i nglacadh agus i gcur i bhfeidhm an Rialacháin seo i gcomhréir le hAirteagal 3 de Phrótacal Uimh. 21 maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, atá i gceangal le CAE agus le CFAE.

               (16)A mhéid a bhaineann a chuid forálacha le SIS, de réir mar a rialaítear é le Rialachán (AE) Uimh. 2018/1862, tá Éire faoi cheangal ag an Rialachán seo, i gcomhréir le hAirteagal 5 den Phrótacal maidir le acquis Schengen arna chomhtháthú i gcreat an Aontais Eorpaigh, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh (Prótacal maidir le acquis Schengen), agus i gcomhréir le hAirteagal 6(2) de Chinneadh 2002/192/CE ón gComhairle an 28 Feabhra 2002, maidir leis an iarraidh ó Éirinn páirt a ghlacadh i roinnt forálacha de acquis Schengen
                  33
               . Ina theannta sin, a mhéid a bhaineann a chuid forálacha le ECRIS-TCN, féadfaidh Éire fógra a thabhairt d’Uachtarán na Comhairle, i gcomhréir le hAirteagal 3 de Phrótacal Uimh. 21 maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, atá i gceangal le CAE agus le CFAE, gur mian léi a bheith rannpháirteach i nglacadh agus i gcur i bhfeidhm an Rialacháin seo.

               (17)A mhéid a bhaineann a chuid forálacha le SIS, de réir mar a rialaítear é le Rialachán (AE) Uimh. 2018/1862, is é atá sa Rialachán seo gníomh atá bunaithe ar acquis Schengen nó atá gaolmhar leis ar dhóigh eile, de réir bhrí Airteagal 4(2) d’Ionstraim Aontachais 2005. I dtaca leis sin, ní mór an Rialachán seo a léamh in éineacht le Cinneadh 2010/365/AE
                  34
                agus le Cinneadh 2018/934
                  35
                ón gComhairle lena ndearnadh, faoi réir roinnt srianta, feidhm a thabhairt d’fhorálacha de chuid acquis Schengen a bhaineann le Córas Faisnéise Schengen sa Bhulgáir agus sa Rómáin.

               (18)Maidir leis an gCipir agus leis an gCróit, a mhéid a bhaineann a chuid forálacha le SIS, de réir mar a rialaítear é le Rialachán (AE) Uimh. 2018/1862, is é atá sa Rialachán seo gníomh atá bunaithe ar acquis Schengen nó atá gaolmhar leis ar dhóigh eile, de réir bhrí Airteagal 3(2) d’Ionstraim Aontachais 2003 agus Airteagal 4(2) d’Ionstraim Aontachais 2011 faoi seach. Maidir leis an gCróit, ní mór an Rialachán seo a léamh in éineacht le Cinneadh 2017/733
                  36
                ón gComhairle lena ndearnadh, faoi réir roinnt srianta, feidhm a thabhairt d’fhorálacha de chuid acquis Schengen a bhaineann le Córas Faisnéise Schengen sa Bhulgáir agus sa Rómáin.

               (19)Maidir leis an Íoslainn agus leis an Iorua, is é atá sa Rialachán seo a mhéid a bhaineann a chuid forálacha le SIS, de réir mar a rialaítear é, le Rialachán (AE) Uimh. 2018/1862, forbairt ar fhorálacha acquis Schengen de réir bhrí an Chomhaontaithe arna thabhairt i gcrích ag Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá thír sin le acquis
                  37
                Schengen a chur chun feidhme, a chur i bhfeidhm agus a fhorbairt, ar forálacha iad a thagann faoin réimse dá dtagraítear in Airteagal 1, pointe (G) de Chinneadh 1999/437/CE ón gComhairle
                  38
               .

               (20)Maidir leis an Eilvéis, is é atá sa Rialachán seo, a mhéid a bhaineann a chuid forálacha le SIS, de réir mar a rialaítear é le Rialachán (AE) Uimh. 2018/1862, forbairt ar fhorálacha acquis Schengen de réir bhrí an Chomhaontaithe idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le cur chun feidhme, cur i bhfeidhm agus forbairt acquis
                  39
                Schengen, a thagann faoin réimse dá dtagraítear in Airteagal 1, pointe (G) de Chinneadh 1999/437/CE arna léamh in éineacht le hAirteagal 3 de Chinneadh 2008/146/CE
                  40
               .

               (21)Maidir le Lichtinstéin, is é atá sa Rialachán seo, a mhéid a bhaineann a chuid forálacha le SIS, de réir mar a rialaítear é le Rialachán (AE) Uimh. 2018/1862, forbairt ar fhorálacha acquis Schengen de réir bhrí an Phrótacail idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin i ndáil le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis
                  41
                Schengen a chur chun feidhme, a chur i bhfeidhm agus a fhorbairt, forálacha a thagann faoin réimse dá dtagraítear i bpointe (G) d’Airteagal 1 de Chinneadh 1999/437/CE arna léamh in éineacht le hAirteagal 3 de Chinneadh 2011/350/AE
                  42
                ón gComhairle.

               (22)Dá bhrí sin, ba cheart Rialachán (AE) Uimh. 2018/1862 (Póilíneacht SIS) agus Rialachán (AE) Uimh. yyyy/xxx [ECRIS-TCN] ó Pharlaimint na hEorpa agus ón gComhairle (AE) a leasú.

               (23)Chuathas i gcomhairle leis an Maoirseoir Eorpach ar Chosaint Sonraí i gcomhréir le hAirteagal 41(2) de Rialachán (AE) Uimh. 2018/1725 ó Pharlaimint na hEorpa agus ón gComhairle
                  43
               ,

               TAR ÉIS AN RIALACHÁN SEO A GHLACADH:

               Airteagal 1

               Leasuithe ar Rialachán (AE) Uimh. 2018/1862 [Póilíneacht SIS]

               (1)i gCaibidil III, cuirtear isteach an tAirteagal seo a leanas:

               “Airteagal 18a
               Logaí a choinneáil chun críocha idir-inoibritheacht le ETIAS

               Coinneofar logaí ar gach oibríocht próiseála sonraí a dhéanfar in SIS agus in ETIAS de bhun Airteagal 50a agus 50b i gcomhréir le hAirteagal 18 den Rialachán seo agus Airteagal 69 de Rialachán (AE) Uimh. 2018/1240 ó Pharlaimint na hEorpa agus ón gComhairle*.

               _____________

               * Rialachán (AE) 2018/1240 ó Pharlaimint na hEorpa agus ón gComhairle an 12 Meán Fómhair 2018 lena mbunaítear Córas Eorpach um Fhaisnéis agus Údarú Taistil (ETIAS) agus lena leasaítear Rialacháin (AE) Uimh. 1077/2011, (AE) Uimh. 515/2014, (AE) 2016/399, (AE) 2016/1624 agus (AE) 2017/2226 (IO L 236, 19.9.2018, lch. 1).”;

               (2)Cuirtear an pointe seo a leanas le hAirteagal 44(1):

               “(f) próiseáil láimhe ar iarratais ETIAS ag Aonad Náisiúnta ETIAS, de bhun Airteagal 8 de Rialachán (AE) Uimh. 2018/1240.”;

               (3)cuirtear isteach na hairteagail seo a leanas:

               “Airteagal 50a
               Rochtain ar shonraí SIS ag Láraonad ETIAS

               1.Beidh de ceart ag Láraonad ETIAS, arna bhunú laistigh den Ghníomhaireacht Eorpach um an nGarda Teorann agus Cósta i gcomhréir le hAirteagal 7 de Rialachán (AE) Uimh. 2018/1240, chun críche na cúraimí a thugtar dó le Rialachán (AE) Uimh. 2018/1240 a chur i gcrích, sonraí ábhartha arna niontráil in SIS a rochtain agus a chuardach. Beidh feidhm ag Airteagal 50(4) go dtí (8) den Rialachán seo maidir leis an rochtain agus leis an gcuardach sin.

               2.I gcás ina ndearbhaítear le fíorú arna dhéanamh ag Láraonad ETIAS go bhfuil comhfhreagras idir na sonraí a thaifeadtar i gcomhaid iarratais ETIAS agus foláireamh in SIS, beidh feidhm ag Airteagal 23, Airteagal 24 agus Airteagal 26 de Rialachán (AE) Uimh. 2018/1240.

               Airteagal 50b
               Idir-inoibritheacht le ETIAS de réir bhrí Airteagal 11 de Rialachán (AE) Uimh. 2018/1240

               1.Ó thús oibríochtaí ETIAS, dá bhforáiltear in Airteagal 88(1) de Rialachán (AE) Uimh. 2018/1240, beidh Lárchóras SIS nasctha leis an uirlis dá dtagraítear in Airteagal 11 de Rialachán (AE) Uimh. 2018/1240 chun an uathphróiseáil dá dtagraítear san Airteagal sin a chumasú.

               2.Leis an uathphróiseáil dá dtagraítear in Airteagal 11 de Rialachán (AE) Uimh. 2018/1240 cumasófar na fíoruithe dá bhforáiltear in Airteagal 20, Airteagal 23, Airteagal 24(6)(c)(ii), Airteagal 41 agus Airteagal 54(1)(b) agus na fíoruithe ina dhiaidh sin dá bhforáiltear in Airteagal 22, Airteagal 23 agus Airteagal 26 den Rialachán sin.

               3.Chun críocha na bhfíoruithe dá dtagraítear in Airteagal 20(2)(a), (d) agus (m)(i) agus Airteagal 23 de Rialachán (AE) Uimh. 2018/1240, úsáidfidh Lárchóras ETIAS an uirlis dá dtagraítear in Airteagal 11 den Rialachán sin chun na sonraí dá dtagraítear in Airteagal 11(5) de Rialachán Uimh. 2018/1240 a chur i gcomparáid le sonraí in SIS, i gcomhréir le hAirteagal 11(8) den Rialachán sin.

               4.I gcás ina dtuairisceofar le cuardach ag ETIAS amas amháin nó roinnt amas de bhun Airteagal 23(1) de Rialachán (AE) Uimh. 2018/1240, seolfaidh Lárchóras ETIAS fógra uathoibrithe chuig Biúró SIRENE an Bhallstáit a chuir isteach an foláireamh i gcomhréir le hAirteagal 23(2) agus (3) den Rialachán sin.

               I gcás ina gcuirtear foláireamh nua dá dtagraítear in Airteagal 41(3) de Rialachán (AE) Uimh. 2018/1240 isteach in SIS ar dhoiciméid taistil, nó i gcás ina dtuairiscítear gur goideadh é, gur mídhílsíodh é, gur cailleadh é nó gur cuireadh ó bhail é, déanfaidh SIS an fhaisnéis faoin bhfoláireamh sin a tharchur, ag baint úsáid as an uathphróiseáil agus as an uirlis dá dtagraítear in Airteagal 11 den Rialachán sin, chuig Lárchóras ETIAS chun a fhíorú an bhfuil an foláireamh nua sin ag comhfhreagairt d’údarú taistil atá ann cheana.”.

               Airteagal 2

               Leasuithe ar Rialachán (AE) Uimh. bbbb/xxxx [ECRIS-TCN]

               Leasaítear Rialachán (AE) bbbb/xxxx [Rialachán ECRIS-TCN] mar seo a leanas
                  44

                  45
               :

               (1)in Airteagal 1, cuirtear an pointe seo a leanas isteach:

               “(d)
                     na coinníollacha faoina bhféadfar sonraí i gcóras ECRIS-TCN a úsáid chun críche bainistiú teorainneacha i gcomhréir le Rialachán (AE) Uimh. 2018/1240 ó Pharlaimint na hEorpa agus ón gComhairle*.

               _____________

               * Rialachán (AE) Uimh. 2018/1240 ó Pharlaimint na hEorpa agus ón gComhairle an 12 Meán Fómhair 2018 lena mbunaítear Córas Eorpach um Fhaisnéis agus Údarú Taistil (ETIAS) agus lena leasaítear Rialacháin (AE) Uimh. 1077/2011, (AE) Uimh. 515/2014, (AE) Uimh. 2016/399, (AE) Uimh. 2016/1624 agus (AE) Uimh. 2017/2226 (IO L 236, 19.9.2018, lch. 1)”;

               (2)Cuirtear an méid seo a leanas in ionad Airteagal 2:

               “Airteagal 2
               Raon Feidhme

               Tá feidhm ag an Rialachán seo maidir le próiseáil faisnéise céannachta náisiúnach tríú tír a bhí faoi réir ciontuithe sna Ballstáit chun críche na Ballstáit inar tugadh na ciontuithe sin a shainaithint, agus chun críche bainistiú teorainneacha [agus cuidiú le ceart-sainaithint daoine a éascú].

               Cé is moite de phointe (ii) d’Airteagal 5(1)(b), i dtaca leis na forálacha den Rialachán seo a bhfuil feidhm acu maidir le náisiúnaigh tríú tír, tá feidhm acu freisin maidir le saoránaigh de chuid an Aontais a bhfuil náisiúnaigh tríú tír acu freisin agus a bhí faoi réir ciontuithe sna Ballstáit.”;

               (3)Leasaítear Airteagal 3 mar a leanas:

               (a)cuirtear an méid seo a leanas in ionad phointe (f):

               “(f)ciallaíonn ‘údaráis inniúla’ na húdaráis lárnacha agus comhlachtaí an Aontais (Eurojust, Europol, Oifig an Ionchúisitheora Phoiblí Eorpaigh, ETIAS arna bhunú laistigh den Ghníomhaireacht Eorpach um an nGarda Teorann agus Cósta) is inniúil chun an córas ECRIS-TCN a rochtain nó a chuardach i gcomhréir leis an Rialachán seo;”;

               (b)cuirtear na pointí seo a leanas leis:

               “(t) ciallaíonn ‘cion sceimhlitheoireachta’ cion a chomhfhreagraíonn do cheann de na cionta dá dtagraítear i dTreoir (AE) 2017/541 ó Pharlaimint na hEorpa agus ón gComhairle* nó atá coibhéiseach le ceann acu;

               (u)ciallaíonn ‘cion coiriúil tromchúiseach’ cion a chomhfhreagraíonn do cheann de na cionta dá dtagraítear in Airteagal 2(2) de Chinneadh Réime 2002/584/CGB**, nó atá coibhéiseach leo, má tá sé inphionósaithe faoin dlí náisiúnta le pianbhreith coimeádta nó le hordú coinneála arb é trí bliana ar a laghad a uastréimhse.

               _____________

               * Treoir (AE) 2017/541 ó Pharlaimint na hEorpa agus ón gComhairle an 15 Márta 2017 maidir leis an sceimhlitheoireacht a chomhrac, agus lena nionadaítear Cinneadh Réime 2002/475/CGB ón gComhairle agus lena leasaítear Cinneadh 2005/671/CGB ón gComhairle (IO L 88, 31.3.2017, lch. 6)

               ** Cinneadh Réime 2002/584/CGB ón gComhairle an 13 Meitheamh 2002 maidir leis an mbarántas gabhála Eorpach agus na nósanna imeachta um thabhairt suas idir na Ballstáit (IO L 190, 18.7.2002, lch. 1)”;

               (4)Leasaítear Airteagal 5 mar a leanas:

               (a)i mír 1, cuirtear an pointe seo a leanas isteach:

               “(c)i gcás inarb infheidhme, bratach lena léirítear gur ciontaíodh an duine lena mbaineann i gcion sceimhlitheoireachta nó i gcion coiriúil tromchúiseach eile, agus sna cásanna sin cód an Bhallstáit chiontaithigh nó na mBallstát ciontaithigh.”;

               (b)Cuirtear an méid seo a leanas in ionad mhír 1a:

               “1a.[In CIR beidh na sonraí dá dtagraítear i bpointí (b) agus (c) de mhír 1 agus i mír 2, mar aon leis na sonraí seo a leanas dá dtagraítear i bpointe (a) de mhír 1: sloinne (ainm teaghlaigh); céadainm (céadainmneacha) (ainm (ainmneacha) baiste); dáta breithe; áit bhreithe (baile agus tír); náisiúntacht nó náisiúntachtaí; inscne; cineál agus uimhir dhoiciméad taistil an duine nó dhoiciméid taistil an duine, mar aon le hainm údaráis eisiúna an doiciméid taistil sin nó na ndoiciméad taistil sin; agus más infheidhme ainmneacha roimhe sin, ainm (ainmneacha) bréige agus/nó ainm (ainmneacha) ailias, mar aon le cód an Bhallstáit chiontaithigh, sna cásanna dá dtagraítear i bpointe (c) de mhír 1. Stórálfar na sonraí ECRIS-TCN atá fágtha i Lárchóras ECRIS-TCN.]”;

               (5)in Airteagal 7, cuirtear an méid seo a leanas in ionad mhír 5:

               “5.I gcás amais, cuirfidh an Lárchóras [nó CIR] faisnéis ar fáil go huathoibríoch don údarás inniúil faoin mBallstát nó faoi na Ballstáit ag a bhfuil faisnéis ar thaifid choiriúla náisiúnach tríú tír, mar aon leis an uimhir thagartha ghaolmhar nó na huimhreacha tagartha gaolmhara dá dtagraítear in Airteagal 5(1) agus aon fhaisnéis chéannachta chomhfhreagrach.
                   Ní úsáidfear an fhaisnéis chéannachta sin ach amháin chun céannacht an náisiúnaigh tríú tír lena mbaineann a fhíorú. Ní féidir toradh ar chuardach sa Lárchóras a úsáid ach amháin chun iarratas a dhéanamh i gcomhréir le hAirteagal 6 de Chinneadh Réime 2009/315/CGB, chun iarratas dá dtagraítear in Airteagal 16(4) den Rialachán seo a dhéanamh, nó chun críocha bainistíochta teorann [agus chun ceart-sainaithint daoine atá cláraithe sa chóras ECRIS-TCN a éascú agus cabhrú leis].”;

               (6)i gCaibidil II, cuirtear an Roinn seo a leanas leis:

               “Airteagal 7a
               An córas ECRIS-TCN a úsáid le haghaidh fíoruithe ETIAS

               1.Beidh de ceart ag Láraonad ETIAS, arna bhunú laistigh den Ghníomhaireacht Eorpach um an nGarda Teorann agus Cósta i gcomhréir le hAirteagal 7 de Rialachán (AE) Uimh. 2018/1240, chun críche na cúraimí a thugtar dó le Rialachán (AE) Uimh. 2018/1240 a chur i gcrích, sonraí ábhartha arna niontráil in SIS a rochtain agus a chuardach in [CIR]. Ní bheidh rochtain aige, áfach, ach amháin ar thaifid sonraí a bhfuil bratach curtha leo i gcomhréir le hAirteagal 5(1)(c) den Rialachán seo.

               2.Beidh [CIR] ceangailte leis an uirlis dá dtagraítear in Airteagal 11 de Rialachán (AE) 2018/1240 chun an uathphróiseáil dá dtagraítear san Airteagal sin a chumasú.

               3.Gan dochar d’Airteagal 24 de Rialachán (AE) Uimh. 2018/1240, leis an uathphróiseáil dá dtagraítear in Airteagal 11 de Rialachán (AE) Uimh. 2018/1240 cumasófar na fíoruithe dá bhforáiltear in Airteagal 20 agus na fíoruithe a dhéanfar dá éis sin dá dtagraítear in Airteagal 22 agus Airteagal 26 den Rialachán sin.

               Chun na fíoruithe a dhéanamh dá dtagraítear in Airteagal 20(2)(n) de Rialachán (AE) Uimh. 2018/1240, úsáidfidh Lárchóras ETIAS an uirlis dá dtagraítear in Airteagal 11 de Rialachán (AE) Uimh. 2018/1240 chun na sonraí in ETIAS a chur i gcomparáid leis na sonraí arna sonrú in ECRIS-TCN [in CIR], de bhun Airteagal 5(1)(c) den Rialachán seo agus i gcomhréir le hAirteagal 11(8) de Rialachán 2018/1240, agus na comhfhreagrachtaí a liostaítear sa tábla in Iarscríbhinn II á núsáid aige.”;

               (7)in Airteagal 8, cuirtear an méid seo a leanas in ionad mhír 2:

               “2.Nuair a bheidh an tréimhse choinneála dá dtagraítear i mír 1 imithe in éag, scriosfaidh údarás lárnach an Bhallstáit chiontaithigh an taifead sonraí, lena náirítear aon mhéarloirg, íomhánna den aghaidh, nó bratacha dá dtagraítear in Airteagal 5(1)(c), ón Lárchóras [agus ó CIR]. Sna cásanna sin ina ndéanfar na sonraí a bhaineann le ciontú i gcion sceimhlitheoireachta nó i gcoir thromchúiseach de chineál eile dá dtagraítear in Airteagal 5(1)(c) a scrios ón taifead náisiúnta coiriúil, ach go gcoinneofar faisnéis ar chiontuithe eile de chuid an duine sin, ní bhainfear ón taifead sonraí ach an bhratach dá dtagraítear in Airteagal 5(1)(c). Déanfar an scriosadh go huathoibríoch, i gcás inar féidir, agus ar aon nós tráth nach déanaí ná aon mhí tar éis dhul in éag na tréimhse coinneála.”;

               (8)in Airteagal 22, cuirtear an méid seo a leanas in ionad mhír 1:

               “ 1.Ní dhéanfar na sonraí atá sa Lárchóras [agus in CIR] a phróiseáil ach chun críche na Ballstáit a shainaithint ag a bhfuil faisnéis ar thaifid choiriúla náisiúnach tríú tír, agus chun críche bainistiú teorainneacha [mar aon le cuidiú le ceart-sainaithint daoine atá cláraithe sa chóras ECRIS-TCN agus é a éascú].”‘;

               (9)in Airteagal 30(4), cuirtear an méid seo a leanas in ionad an dara fomhír:

               “Gach mí cuirfidh eu-LISA staitisticí faoi bhráid an Choimisiúin, gan sainaithint iarratasóirí aonair a cheadú, staitisticí a bhaineann le taifeadadh, stóráil agus malartú faisnéise a bhaintear as taifid choiriúla tríd an gcóras ECRIS-TCN agus trí na bogearraí tagartha do chur chun feidhme ECRIS, lena náirítear na taifid sonraí a bhfuil bratach ceangailte leo i gcomhréir le hAirteagal 5(1)(c).”

               (10)cuirtear isteach an tairteagal seo a leanas:

               “Airteagal 29a
               Logaí a choinneáil chun críocha ETIAS

               I dtaca leis na ceaduithe a liostaítear in Airteagal 7a den Rialachán seo, coinneofar log ar gach oibríocht próiseála sonraí ECRIS-TCN a rinneadh laistigh de [CIR] agus ETIAS i gcomhréir le hAirteagal 69 de Rialachán (AE) Uimh. 2018/1240.”;

               (11)Cuirtear an iarscríbhinn seo a leanas isteach:

               “Iarscríbhinn II

               Tábla de na comhfhreagrais dá dtagraítear in Airteagal 7a

                        Sonraí Airteagal 17(2) de Rialachán 2018/1240 arna seoladh ag Lárchóras ETIAS

                        Na sonraí ECRIS-TCN atá comhfhreagrach agus dá dtagraítear in Airteagal 5(1) den Rialachán seo in [CIR] ar cheart ETIAS a sheiceáil i gcomparáid leo

                        sloinne (ainm teaghlaigh)

                        sloinne (ainm teaghlaigh)

                        sloinne breithe

                        ainm (ainmneacha) a bhí ar an duine roimhe seo

                        céadainm (céadainmneacha) (ainm (ainmneacha) baiste)

                        céadainm (céadainmneacha) (ainm (ainmneacha) baiste)

                        ainmneacha eile (ainm bréige/ainmneacha bréige, ainm ealaíonta/ainmneacha ealaíonta, gnáthainm/gnáthainmneacha)

                        ainm (ainmneacha) bréige agus/nó ainm (ainmneacha) ailias

                        dáta breithe

                        dáta breithe

                        áit bhreithe;

                        áit bhreithe (baile agus tír)

                        tír bhreithe

                        áit bhreithe (baile agus tír)

                        gnéas

                        inscne

                        náisiúntacht i láthair na huaire

                        náisiúntacht nó náisiúntachtaí

                        náisiúntachtaí eile (más ann dóibh)

                        náisiúntacht nó náisiúntachtaí

                        an cineál doiciméid taistil

                        catagóir dhoiciméid aitheantais an duine

                        uimhir an doiciméid taistil

                        líon na ndoiciméad aitheantais atá ag an duine

                        tír eisiúna an doiciméid taistil

                        sonraí an údaráis eisiúna

               ”]

               Airteagal 3

               Teacht i bhfeidhm

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón dáta a socraíodh i gcomhréir le dara fomhír Airteagal 96 de Rialachán (AE) Uimh. 2018/1240.

               Beidh an Rialachán seo ina cheangal go huile agus go hiomlán agus beidh sé infheidhme go díreach sna Ballstáit i gcomhréir leis na Conarthaí.

               Arna dhéanamh sa Bhruiséil,

                  Thar ceann Pharlaimint na hEorpa
                        Thar ceann na Comhairle

                  An tUachtarán
                        An tUachtarán

                     (1)

                        Rialachán (AE) Uimh. 2018/1240 ó Pharlaimint na hEorpa agus ón gComhairle an 12 Meán Fómhair 2018 lena mbunaítear Córas Eorpach um Fhaisnéis agus Údarú Taistil (ETIAS) agus lena leasaítear Rialacháin (AE) Uimh. 1077/2011, (AE) Uimh. 515/2014, (AE) Uimh. 2016/399, (AE) Uimh. 2016/1624 agus (AE) Uimh. 2017/2226 (IO L 236, 19.9.2018, lch. 1).

                     (2)

                        Rialachán (AE) Uimh. 2018/1241 ó Pharlaimint na hEorpa agus ón gComhairle an 12 Meán Fómhair 2018 lena leasaítear Rialachán (AE) Uimh. 2016/794 chun Córas Eorpach um Fhaisnéis agus Údarú Taistil (ETIAS) a bhunú (IO L 236, 19.9.2018, lch. 72).

                     (3)

                        COM(2016) 602, final.

                     (4)

                        COM(2016) 205, final.

                     (5)

                        Airteagal 20(2) agus Airteagal 23(1) de Rialachán (AE) Uimh. 2018/1240 dá dtagraítear i bhfonóta (1).

                     (6)

                        COM(2016) 731, final.

                     (7)

                        Rialachán (AE) Uimh. 2017/2226 lena mbunaítear Córas Dul Isteach/Imeachta (EES) an 9 Nollaig 2017, IO L 327, lch. 20.

                     (8)

                        COM(2017) 344, final.

                     (9)

                        COM(2016) 883, final, COM(2016) 882, final agus COM(2016) 881, final.

                     (10)

                        Rialachán (AE) Uimh. 603/2013 ó Pharlaimint na hEorpa agus ón gComhairle an 26 Meitheamh 2013 maidir le bunú ‘Eurodac’ chun méarloirg a chur i gcomparáid le chéile ar mhaithe le cur i bhfeidhm éifeachtach Rialachán (AE) Uimh. 604/2013 lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát agus maidir le hiarrataí ó údaráis forghníomhaithe dlí na mBallstát agus ó Europol ar chomparáidí le sonraí Eurodac chun críocha forghníomhaithe dlí, agus lena leasaítear Rialachán (AE) Uimh. 1077/2011 lena mbunaítear Gníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (IO L 180, 29.6.2013, lch. 1).

                     (11)

                        Le Rialachán ETIAS coimeádtar tagairtí do Eurodac ar tagairtí iad a bhí mar chuid de thogra ETIAS ón gCoimisiún, agus sainítear leis, in Airteagal 97 de Rialachán (AE) Uimh. 2018/1240 ETIAS, nach mbeidh feidhm ag forálacha a bhaineann le comhairliúchán Eurodac ach amháin nuair a bheidh feidhm ag an athmhúnlú ar Eurodac.

                     (12)

                        Aithris (58) de Rialachán (AE) Uimh. 2018/1240 dá dtagraítear i bhfonóta (1).

                     (13)

                        Rialachán (AE) Uimh. 2018/1862 ó Pharlaimint na hEorpa agus ón gComhairle an 28 Samhain 2018 maidir le Córas Faisnéise Schengen (SIS) a bhunú, a oibriú agus a úsáid i réimse an chomhair phóilíneachta agus an chomhair bhreithiúnaigh in ábhair choiriúla, lena leasaítear agus lena naisghairtear Cinneadh 2007/533/JHA ón gComhairle agus lena naisghairtear Rialachán (CE) Uimh. 1986/2006 ó Pharlaimint na hEorpa agus ón gComhairle agus Cinneadh 2010/261/AE ón gCoimisiún.

                     (14)

                        COM(2016) 272, final.

                     (15)

                        COM(2018) 478, final agus COM(2018) 480, final.

                     (16)

                        Rialachán (AE) Uimh. 2226/2017 lena mbunaítear Córas Dul Isteach/Imeachta (EES) an 9 Nollaig 2017, IO L 327, lch. 20.

                     (17)

                        COM(2018) 478, final agus COM(2018) 480, final.

                     (18)

                        Féach fonóta (1).

                     (19)

                        Treoir 2004/38/CE ó Pharlaimint na hEorpa agus ón gComhairle an 29 Aibreán 2004 maidir le ceart shaoránaigh an Aontais agus bhaill a dteaghlaigh gluaiseacht agus cónaí faoi shaoirse ar chríoch na mBallstát, lena leasaítear Rialachán (CEE) Uimh. 1612/68 agus lena naisghairtear Treoracha 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE agus 93/96/CEE (IO L 158, 30.4.2004, lch. 77).

                     (20)

                        COM(2015) 185, final.

                     (21)

                        COM(2018) 470, final.

                     (22)

                        IO L 108, 26.4.2017, lch. 31.

                     (23)

                        IO C , , p. .

                     (24)

                        IO C , , p. .

                     (25)

                        Rialachán (AE) Uimh. 2018/1240 ó Pharlaimint na hEorpa agus ón gComhairle an 12 Meán Fómhair 2018 lena mbunaítear Córas Eorpach um Fhaisnéis agus Údarú Taistil (ETIAS) agus lena leasaítear Rialacháin (AE) Uimh. 1077/2011, (AE) Uimh. 515/2014, (AE) Uimh. 2016/399, (AE) Uimh. 2016/1624 agus (AE) Uimh. 2017/2226 (IO L 236, 19.9.2018, lch. 1).

                     (26)

                        Rialachán (AE) Uimh. 2018/1862 ó Pharlaimint na hEorpa agus ón gComhairle an 28 Samhain 2018 maidir le Córas Faisnéise Schengen (SIS) a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla, lena leasaítear agus lena naisghairtear Cinneadh 2007/533/JHA ón gComhairle agus lena naisghairtear Rialachán (CE) Uimh. 1986/2006 ó Pharlaimint na hEorpa agus ón gComhairle agus Cinneadh 2010/261/AE ón gCoimisiún (OJ L 312, 7.12.2018, p. 56).

                     (27)

                        [Rialachán (AE) Uimh. YYYY/xxx ó Pharlaimint na hEorpa agus ón gComhairle ….(IO L , , lch. )].

                     (28)

                        Rialachán (AE) Uimh. 603/2013 ó Pharlaimint na hEorpa agus ón gComhairle an 26 Meitheamh 2013 maidir le bunú “Eurodac” chun méarloirg a chur i gcomparáid lena chéile ar mhaithe le cur i bhfeidhm éifeachtach Rialachán (AE) Uimh. 604/2013 lena mbunaítear na critéir agus na sásraí lena gcinntear cé acu Ballstát atá freagrach as scrúdú a dhéanamh ar iarratas ar chosaint idirnáisiúnta arna thaisceadh i gceann de na Ballstáit ag náisiúnach tríú tír nó ag duine gan stát agus maidir le hiarrataí ó údaráis forghníomhaithe dlí na mBallstát agus ó Europol ar chomparáidí le sonraí Eurodac chun críocha forghníomhaithe dlí, agus lena leasaítear Rialachán (AE) Uimh. 1077/2011 lena mbunaítear Gníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (IO L 180, 29.6.2013, lch. 1).

                     (29)

                        [Rialachán (AE) Uimh. …/… ó Pharlaimint na hEorpa agus ón gComhairle ….(IO L , , p. )]

                     (30)

                        Rialachán (AE) Uimh. 2018/1726 ó Pharlaimint na hEorpa agus ón gComhairle an 14 Samhain 2018 maidir le Gníomhaireacht an Aontais Eorpaigh chun Bainistiú Oibríochtúil a dhéanamh ar Chórais Mhórscála TF sa Limistéar Saoirse, Slándála agus Ceartais (eu-LISA), agus lena leasaítear Rialachán (CE) Uimh. 1987/2006 agus Cinneadh 2007/533/CGB ón gComhairle agus lena naisghairtear Rialachán (AE) Uimh. 1077/2011 (IO L 295, 21.11.2018, lch. 99).

                     (31)

                        IO L 158, 30.4.2004, lch. 77.

                     (32)

                        IO L 131, 1. 6. 2000, lch. 43.

                     (33)

                        IO L 64, 7. 3. 2002, lch. 20.

                     (34)

                        Cinneadh 2010/365/AE ón gComhairle an 29 Meitheamh 2010 i ndáil leis na forálacha sin de chuid acquis Schengen a bhaineann le Córas Faisnéise Schengen a chur i bhfeidhm i bPoblacht na Bulgáire agus sa Rómáin (IO L 166, 1.7.2010, lch. 17).

                     (35)

                        Cinneadh (AE) 2018/934 ón gComhairle an 25 Meitheamh 2018 maidir le cur i bhfeidhm na bhforálacha atá fágtha den acquis Schengen maidir le Córas Faisnéise Schengen i bPoblacht na Bulgáire agus sa Rómáin (IO L 165, 2.7.2018, lch. 37)

                     (36)

                        Cinneadh (AE) 2017/733 ón gComhairle an 25 Aibreán 2017 i ndáil leis na forálacha sin de chuid acquis Schengen a bhaineann le Córas Faisnéise Schengen a chur i bhfeidhm i bPoblacht na Cróite (IO L 108, 26.4.2017, lch. 31).

                     (37)

                  IO L 176, 10.7.1999, lch. 36
                  .

                     (38)

                        Cinneadh 1999/437/CE ón gComhairle an 17 Bealtaine 1999 maidir le socruithe áirithe i dtaca le cur i bhfeidhm an Chomhaontaithe arna thabhairt i gcrích ag Comhairle an Aontais Eorpaigh agus Poblacht na hÍoslainne agus Ríocht na hIorua maidir le comhlachas an dá thír sin le hacquis Schengen a chur chun feidhme, a chur i bhfeidhm agus a fhorbairt (IO L 176, 10.7.1999, lch. 31).

                     (39)

                        IO L 53, 27.2.2008, lch. 52.

                     (40)

                        Cinneadh 2008/146/CE ón gComhairle an 28 Eanáir 2008 maidir le tabhairt i gcrích an Chomhaontaithe, ar son an Chomhphobail Eorpaigh, idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt (
                  IO L 53, 27.2.2008, lch. 1
                  ).

                     (41)

                  IO L 160, 18.6.2011, lch. 21
                  .

                     (42)

                        Cinneadh 2011/350/AE ón gComhairle an 7 Márta 2011 maidir le tabhairt i gcrích an Phrótacail, ar son an Aontais Eorpaigh, idir an tAontas Eorpach, an Comhphobal Eorpach, Cónaidhm na hEilvéise agus Prionsacht Lichtinstéin i ndáil le haontachas Phrionsacht Lichtinstéin leis an gComhaontú idir an tAontas Eorpach, an Comhphobal Eorpach agus Cónaidhm na hEilvéise maidir le comhlachas Chónaidhm na hEilvéise le acquis Schengen a chur chun feidhme, a chur i bhfeidhm agus a fhorbairt, a bhaineann le seiceálacha ag na teorainneacha inmheánacha a dhíothú agus le gluaiseacht daoine (IO L 160, 18.6.2011, lch. 19).

                     (43)

                        Rialachán (AE) Uimh. 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le daoine nádúrtha a chosaint i ndáil le sonraí pearsanta a phróiseáil ag institiúidí, comhlachtaí, oifigí agus gníomhaireachtaí an Aontais agus maidir le saorghluaiseacht sonraí den sórt sin, agus lena naisghairtear Rialachán (CE) Uimh. 45/2001 agus Cinneadh Uimh. 1247/2002/CE (OJ L 295, 21.11.2018, p. 39).

                     (44)

                        Cuirtear Togra an Choimisiúin COM (2017) 344 final san áireamh leis na leasuithe sin.

                     (45)

                        Cuirtear san áireamh san uimhriú an leasú ar an Rialachán seo arna dhéanamh leis an Togra le haghaidh Rialachán ó Pharlaimint na hEorpa agus ón gComhairle maidir le creat a bhunú le haghaidh idir-inoibritheacht idir córais faisnéise an Aontais Eorpaigh (comhar póilíneachta agus comhar breithiúnach, tearmann agus imirce), COM(2018) 480 final.